**ΚΟΙΝΩΝΙΚΗ ΚΑΙ ΠΟΛΙΤΙΚΗ ΑΓΩΓΗ**

 **Γ’ ΓΥΜΝΑΣΙΟΥ**

 Για τις εβδομάδες **18/5/2020-22/5/2020 και 25/5/2020–29/5/2020** τα μαθήματα που διδάσκονται, λόγω συνθηκών **περιληπτικά**, είναι τα εξής:

9.2 ψηφοφορία- βασικές αρχές σελ.78

 9.3 Εκλογικά συστήματα σελ.79-80

9.4 Πολιτικά κόμματα σελ.80-81 και

10.1 Νομοθετική λειτουργία σελ.88-91.

**Τι θα πρέπει να γνωρίζετε για κάθε ενότητα**:

**9.2 ψηφοφορία- βασικές αρχές σελ.78**

 Η ψηφοφορία για την ανάδειξη των αντιπροσώπων μας είναι:

α. **Άμεση**: το εκλογικό σώμα εκλέγει απ ευθείας τους αντιπροσώπους του

β. **Μυστική**: οι ψηφοφόροι ψηφίζουν σε ιδιαίτερο χώρο με ομοιόμορφα ψηφοδέλτια.

γ. **Υποχρεωτική**: οι Έλληνες ψηφοφόροι είναι υποχρεωμένοι να ψηφίζουν με βάση το Σύνταγμα.

δ. **Προσωπική**: οι ψηφοφόροι ψηφίζουν οι ίδιοι, με την αστυνομική τους ταυτότητα (όχι εκπρόσωποι τους)

ε. **Ίση**: όλοι οι πολίτες έχουν μόνο μια ψήφο που έχει την ίδια ισχύ με αυτή των άλλων ψηφοφόρων.

στ. **Καθολική**: ψηφίζουν όλοι οι Έλληνες που έχουν τα προσόντα που ορίζει ο νόμος.

**9.3 Εκλογικά συστήματα σελ.79-80**

 Στις βουλευτικές εκλογές η χώρα διαιρείται σε **εκλογικές περιφέρειες**. Ανάλογα με τον πληθυσμό της κάθε περιφέρειας **αντιστοιχεί συγκεκριμένος αριθμός βουλευτικών εδρών** στο Ελληνικό Κοινοβούλιο.

 **Οι έδρες μοιράζονται** στους βουλευτές ανάλογα με τις ψήφους που έλαβαν στην εκλογική τους περιφέρεια **με βάση το εκλογικό σύστημα**

 Τα εκλογικά συστήματα είναι τριών ειδών: **πλειοψηφικά**, **αναλογικά**  και **μεικτά εκλογικά συστήματα**.

 Τα πλειοψηφικά και τα αναλογικά έχουν και πλεονεκτήματα και μειονεκτήματα. Με τα μεικτά επιδιώκεται ο συνδυασμός των πλεονεκτημάτων των άλλων δυο συστημάτων.

**9.4 Πολιτικά κόμματα σελ.80-81**

 Τα πολιτικά κόμματα αποτελούν **σημαντικό στοιχείο για την λειτουργία της αντιπροσωπευτικής δημοκρατίας**.

**Πολιτικά κόμματα** είναι ένωση πολιτών, με διάρκεια και με σκοπό να αποκτήσει μέσω εκλογών, τη

 δυνατότητα σχηματισμού κυβέρνησης, για να εφαρμόσει το πρόγραμμα της.

 Δικαίωμα να **ιδρύσουν κόμματα** έχουν όλοι οι Έλληνες **πολίτες άνω των 18**. Οι νεότεροι μπορούν να συμμετέχουν στα **τμήματα νεολαίας των κομμάτων**.

 Σύμφωνα με την **αρχή του πολυκομματισμού**, στην δημοκρατία, υπάρχουν περισσότερα από ένα ή δύο πολιτικά κόμματα, για να εκπροσωπείται η ποικιλία διαφορετικών συμφερόντων και απόψεων των μελών της κοινωνίας.

**10.1 Νομοθετική λειτουργία σελ.88-91.** (Πληροφορίες στην ιστοσελίδαhttp://www.parliament.gr)

 Τη Νομοθετική λειτουργία ασκούν η **Βουλή** και ο **Πρόεδρος της Δημοκρατίας**.

**10.1.1** **Η σύνθεση της βουλής**

 Για να εκλεγεί κάποιος **βουλευτής** πρέπει να: είναι **Έλληνας πολίτης**,

 έχει νόμιμη **ικανότητα να εκλέγει**,

 **έχει** **συμπληρώσει τα 25.**

 Η Βουλή αποτελείται από **300 βουλευτές**.

 Οι βουλευτές **αντιπροσωπεύουν το έθνος** (και όχι μόνο τους ψηφοφόρους τους).

 Το διάστημα μεταξύ δυο βουλευτικών εκλογών λέγεται **βουλευτική περίοδος**.

 Η Βουλή συνεδριάζει σε **ολομέλεια** και σε **τμήματα**.

 Το καλοκαίρι λειτουργούν τα **θερινά τμήματα της Βουλής**.

 Οι **συνεδριάσεις της Βουλής γίνονται δημόσια**.

 Η **Βουλή των εφήβων** είναι εκπαιδευτικό πρόγραμμα για μαθητές της Ελλάδας, του απόδημου Ελληνισμού και της Κύπρου. Στόχος του προγράμματος είναι η ευαισθητοποίηση των νέων σχετικά με τις αρχές και τις αξίες της Δημοκρατίας και τη διάθεση τους για ενδιαφέρον και συμμετοχή στα κοινά.

Πληροφορίες για την Βουλή των εφήβων στην ιστοσελίδα http://www.efivoi.gr,

**10.1.2. Αρμοδιότητες της Βουλής**

 Η Βουλή ασκεί τις περισσότερες αρμοδιότητες για την ομαλή λειτουργία της Δημοκρατίας

 Κάποιες από τις αρμοδιότητες της είναι:

1.**Θεσπίζει τους νόμους του κράτους** με την εξής διαδικασία: κατατίθεται ένα νομοσχέδιο στην Βουλή, παραπέμπεται για επεξεργασία στην αρμόδια διακομματική επιτροπή, (δλδ επιτροπή που αποτελείται από εκπροσώπους όλων των κομμάτων), το επεξεργασμένο νομοσχέδιο συζητείται και ψηφίζεται από τη Βουλή, παραπέμπεται για υπογραφή στον Πρόεδρο της Δημοκρατίας που το υπογράφει και φροντίζει για την έκδοση και δημοσίευση του στο Φύλλο Εφημερίδας της Κυβερνήσεως (ΦΕΚ). Έτσι γίνεται νόμος του κράτους.

 2.**Ασκεί έλεγχο στις πράξεις της κυβέρνησης** που υποχρεούται να δίνει πληροφορίες και εξηγήσεις,

3.**Αναδεικνύει την κυβέρνηση** μετά τις εκλογές

4.**Ψηφίζει κάθε χρόνο τον προϋπολογισμό** για τον έλεγχο των εσόδων και των εξόδων του κράτους,

 5.**Αναθεωρεί το Σύνταγμα** (η διαδικασία αναφέρεται στο κεφάλαιο 8.3 τι είναι Σύνταγμα)

………